ຂ່າວສານ
ນາຍົກລັດຖະມົນຕີ Hunsen: ທະຫານອາສາສະໝັກ ຫວຽດນາມ ໄດ້ຊ່ວຍໃຫ້ ກຳປູເຈຍ ຫຼຸດພົ້ນອອກຈາກລະບອບດັບສູນເຊື້ອຊາດ
ນາຍົກລັດຖະມົນຕີກຳປູເຈຍ Hunsen ໄດ້ກ່າວສູນທອນພົດທີ່ພິທີ
ນະທີ່ນີ້, ທ່ານນາຍົກລັດຖະມົນຕີກຳປູເຈຍ Hunsen ໄດ້ກ່າວສູນທອນພົດຢັ້ງຢືນວ່າ: ຍ້ອນມີການຊ່ວຍເຫຼືອ ອັນໃຫຍ່ ຫຼວງຂອງ ທະຫານອາສາສະໝັກ ຫວຽດນາມ, ກຳປູເຈຍຈຶ່ງສາມາດໂຄນລົ້ນລະບອບດັບສູນເຊື້ອຊາດຂະແມແດງ, ກອບກູ້ເອົາປະຊາຊົນກຳປູເຈຍຫຼຸດພົ້ນອອກຈາກການເຂັ່ນຂ້າທີ່ຮ້າຍກາດທີ່ສຸດໃນປະຫວັດສາດແລະໄດ້ເປີດສັງກາດໃໝ່ແຫ່ງເອກະລາດ, ເສລີພາບ, ປະຊາທິປະໄຕ ແລະ ຄວາມກ້າວໜ້າໃນສັງຄົມຂອງກຳປູເຈຍ.“ໃນໄລຍະທີ່ມຶດມົນທີ່ສຸດນັ້ນ, ບັນດາຜູ້ຮັກຊາດໄດ້ຫຼຸດພົ້ນອອກຈາກການເຂັ່ນຂ້າຂອງປົນປົດ, ໄດ້ລຸກຂຶ້ນທຳການຕໍ່ສູ້ຢ່າງພິລະອາດຫານ ແລະ ພ້ອມກັນສ້າງຕັ້ງແນວໂຮມສາມັກຄີກູ້ຊາດກຳປູເຈຍເພື່ອນຳພາປະຊາຊົນທຳການຕໍ່ສູ້ຕ້ານລະບົບຂະແມແດງ. ແນວໂຮມສາມັກຄີກູ້ຊາດກຳປູເຈຍ ໄດ້ຮັບການຊ່ວຍເຫຼືອຈາກທຸກໆແຫ່ງໃນນັ້ນມີການຊ່ວຍເຫຼືອຢ່າງໃຫຍ່ຫຼວງຂອງທະຫານອາສາສະໝັກຫວຽດນາມໄດ້ທຳການຕໍ່ສູ້ໂຄນລົ້ນລະບອບດັບສູນເຊື້ອຊາດສ້າງໄຊຊະນະຢ່າງສົມບູນໃນວັນທີ 7 ມັງກອນ 1979”.
(ແຫຼ່ງຄັດຈາກ VOV)